RO Jurnalul Oficial al Uniunii Europene L 16/41

DECIZIA DE PUNERE ÎN APLICARE A COMISIEI

din 17 ianuarie 2014

cu privire la ajutorul financiar din partea Uniunii pentru anul 2014 acordat laboratoarelor de referință ale Uniunii Europene

[notificată cu numărul C(2014) 104]

(Numai textele în limbile daneză, engleză, franceză, germană, italiană, neerlandeză, spaniolă și suedeză sunt autentice)

(2014/27/UE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 31 alineatul (2),

având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2), în special articolul 32 alineatul (7),

întrucât:

(1) În conformitate cu articolul 84 din Regulamentul (UE, Euratom) nr. 966/2012 al Parlamentului European și al Consiliului (3) („regulamentul financiar”) și cu articolul 94 din Regulamentul delegat (UE) nr. 1268/2012 al Comisiei (4) (denumit în continuare „normele de aplicare”), angajarea cheltuielilor din bugetul Uniunii este precedată de o decizie de finanțare care precizează elementele esențiale ale acțiunii care implică cheltuieli din buget și care este adoptată de instituție sau de autoritățile delegate de către aceasta.

(2) Serviciile Comisiei au evaluat și au aprobat programele de lucru și bugetele corespunzătoare estimate transmise în 2013 de către laboratoarele de referință ale UE pentru anul 2014.

(3) În consecință, ar trebui ca Uniunea să acorde un ajutor financiar laboratoarelor de referință ale UE desemnate, pentru cofinanțarea activităților lor, care constau în exercitarea funcțiilor și îndeplinirea sarcinilor prevăzute la articolul 32 din Regulamentul (CE) nr. 882/2004. Ajutorul financiar din partea Uniunii ar trebui să reprezinte 100 % din costurile eligibile, în limita valorii ajutorului financiar acordat de UE prin prezenta decizie.

(4) Regulamentul de punere în aplicare (UE) nr. 135/2013 al Comisiei (5) stabilește norme de eligibilitate pentru seminariile organizate de laboratoarele de referință ale UE. De asemenea, el limitează ajutorul financiar pentru seminarii la maximum 32 de participanți, 3 vorbitori invitați și 10 reprezentanți din țări terțe. Ar trebui să se prevadă derogări de la această limitare pentru anumite laboratoare de referință ale Uniunii Europene care au nevoie de sprijin pentru mai mult de 32 de participanți, în scopul obținerii unor rezultate optime în urma seminariilor. Derogările pot fi obținute în special în cazul în care un laborator de referință al UE își asumă conducerea și responsabilitatea atunci când organizează un seminar împreună cu un alt laborator de referință al Uniunii Europene.

(5) Pentru cele șase laboratoare de referință din UE desemnate în cadrul Centrului Comun de Cercetare, relația este prevăzută în cadrul unui acord administrativ anual susținut de un program de lucru și de bugetul acestuia, întrucât Centrul Comun de Cercetare și Direcția Generală Sănătate și Consumatori sunt, ambele, servicii ale Comisiei.

(6) Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

ADOPTĂ PREZENTA DECIZIE:

Articolul 1

Uniunea acordă ajutor financiar pentru Laboratoire de sécurité des aliments (LSA) din cadrul Agence nationale de sécurité sanitaire de l’alimentation, de l’environnement et du travail (ANSES), Maisons-Alfort, Franța, pentru următoarele activități vizând perioada cuprinsă între 1 ianuarie 2014 și 31 decembrie 2014:

(a) pentru analizele și testele vizând laptele și produsele lactate, ajutorul financiar respectiv nu depășește 360 000 EUR;

(b) pentru analizele și testele vizând Listeria monocytogenes, ajutorul financiar respectiv nu depășește 413 000 EUR;

(c) pentru analizele și testele vizând stafilococii coagulazo-pozitivi, inclusiv Staphylococcus aureus, ajutorul financiar respectiv nu depășește 359 000 EUR.

Articolul 2

Uniunea acordă ajutor financiar pentru Rijksinstituut voor Volksgezondheid en Milieu (RIVM), Bilthoven, Țările de Jos, pentru analizele și testele vizând zoonozele (salmonela).

Ajutorul financiar respectiv nu depășește 497 000 EUR în perioada cuprinsă între 1 ianuarie 2014 și 31 decembrie 2014.

Articolul 3

Uniunea acordă ajutor financiar pentru Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Spania, pentru monitorizarea biotoxinelor marine.

Ajutorul financiar respectiv nu depășește 330 000 EUR în perioada cuprinsă între 1 ianuarie 2014 și 31 decembrie 2014.

Articolul 4

Uniunea acordă ajutor financiar pentru Laboratory of the Centre for Environment, Fisheries and Aquaculture Science (CEFAS), Weymouth, Regatul Unit, pentru următoarele activități vizând perioada cuprinsă între 1 ianuarie 2014 și 31 decembrie 2014:

(a) pentru monitorizarea contaminărilor bacteriologice și virale ale moluștelor bivalve, ajutorul financiar respectiv nu depășește 344 000 EUR;

(b) pentru bolile crustaceelor, ajutorul financiar respectiv nu depășește 160 000 EUR.

Articolul 5

Uniunea acordă ajutor financiar pentru Istituto Superiore di Sanità (ISS), Roma, Italia, pentru următoarele activități vizând perioada cuprinsă între 1 ianuarie 2014 și 31 decembrie 2014:

(a) pentru analizele și testele vizând Escherichia Coli, inclusiv E. Coli verotoxinogenă (VTEC), ajutorul financiar respectiv nu depășește 344 000 EUR;

(b) pentru analizele și testele vizând paraziții (în special Trichinella, Echinococcus și Anisakis), ajutorul financiar respectiv nu depășește 377 000 EUR;

(c) pentru reziduurile de anumite substanțe menționate în secțiunea I punctul 12 litera (d) din anexa VII la Regulamentul (CE) nr. 882/2004, ajutorul financiar respectiv nu depășește 330 000 EUR.

Articolul 6

Uniunea acordă ajutor financiar pentru Statens Veterinärmedicinska Anstalt (SVA), Uppsala, Suedia, pentru monitorizarea vizând Campylobacter.

Ajutorul financiar respectiv nu depășește 423 000 EUR în perioada cuprinsă între 1 ianuarie 2014 și 31 decembrie 2014.

Articolul 7

Uniunea acordă ajutor financiar pentru Fødevareinstituttet, Danmarks Tekniske Universitet (DTU), Copenhaga, Danemarca, pentru monitorizarea rezistenței la antimicrobiene.

Ajutorul financiar respectiv nu depășește 517 000 EUR în perioada cuprinsă între 1 ianuarie 2014 și 31 decembrie 2014.

Articolul 8

Uniunea acordă ajutor financiar pentru Animal Health and Veterinary Laboratories Agency (fosta VLA), Addlestone, Regatul Unit, pentru următoarele activități vizând perioada cuprinsă între 1 ianuarie 2014 și 31 decembrie 2014:

(a) pentru monitorizarea encefalopatiilor spongiforme transmisibile, ajutorul financiar respectiv nu depășește 317 000 EUR;

(b) prin derogare de la articolul 10 din Regulamentul de punere în aplicare (UE) nr. 926/2011 al Comisiei (6), astfel cum a fost modificat prin Regulamentul de punere în aplicare (UE) nr. 135/2013, pentru seminarul vizând activitatea de mai sus, laboratorul de referință al Uniunii Europene are dreptul să solicite ajutor financiar pentru participarea unui număr mai mare de 32 de participanți;

(c) în ceea ce privește boala Newcastle, ajutorul financiar respectiv nu depășește 113 000 EUR;

(d) în ceea ce privește gripa aviară, ajutorul financiar respectiv nu depășește 403 000 EUR.

Articolul 9

Uniunea acordă ajutor financiar pentru Centre wallon de recherches agronomiques (CRA-W), Gembloux, Belgia, pentru analizele și testele vizând proteinele animale din hrana pentru animale.

Ajutorul financiar respectiv nu depășește 599 000 EUR în perioada cuprinsă între 1 ianuarie 2014 și 31 decembrie 2014.

Articolul 10

Uniunea acordă ajutor financiar pentru Laboratoire de Fougères, din cadrul Agence nationale de sécurité sanitaire de l’alimentation, de l’environnement et du travail (ANSES), Fougères, Franța, în ceea ce privește reziduurile de anumite substanțe menționate în secțiunea I punctul 12 litera (b) din anexa VII la Regulamentul (CE) nr. 882/2004.

Ajutorul financiar respectiv nu depășește 512 000 EUR în perioada cuprinsă între 1 ianuarie 2014 și 31 decembrie 2014.

Articolul 11

Uniunea acordă ajutor financiar pentru Bundesamt für Verbraucherschutz und Lebensmittelsicherheit (BVL), Berlin, Germania, vizând reziduurile de anumite substanțe menționate în secțiunea I punctul 12 litera (c) din anexa VII la Regulamentul (CE) nr. 882/2004.

Ajutorul financiar respectiv nu depășește 512 000 EUR în perioada cuprinsă între 1 ianuarie 2014 și 31 decembrie 2014.

Articolul 12

Uniunea acordă ajutor financiar pentru RIKILT – Institute for Food Safety, din cadrul Wageningen University & Research Centre, Wageningen, Țările de Jos, vizând reziduurile de anumite substanțe menționate în secțiunea I punctul 12 litera (a) din anexa VII la Regulamentul (CE) nr. 882/2004.

Ajutorul financiar respectiv nu depășește 512 000 EUR în perioada cuprinsă între 1 ianuarie 2014 și 31 decembrie 2014.

Articolul 13

Uniunea acordă ajutor financiar pentru Chemisches und Veterinäruntersuchungsamt (CVUA) Freiburg, Germania, pentru următoarele activități vizând perioada cuprinsă între 1 ianuarie 2014 și 31 decembrie 2014:

(a) pentru analizele și testele vizând reziduurile de pesticide din produsele alimentare de origine animală și din produsele cu un conținut mare de lipide, ajutorul financiar respectiv nu depășește 244 000 EUR;

(b) pentru analizele și testele vizând dioxinele și PCB-urile din hrana pentru animale și din produsele alimentare, ajutorul financiar respectiv nu depășește 510 000 EUR.

Articolul 14

Uniunea acordă ajutor financiar pentru Fødevareinstituttet, Danmarks Tekniske Universitet (DTU), Søborg, Danemarca, pentru analizele și testele vizând reziduurile de pesticide din cereale și din hrana pentru animale.

Ajutorul financiar respectiv nu depășește 257 000 EUR în perioada cuprinsă între 1 ianuarie 2014 și 31 decembrie 2014.

Articolul 15

Uniunea acordă ajutor financiar pentru Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Almería, Spania, pentru analize și teste vizând reziduurile de pesticide din fructe și legume, inclusiv din produsele cu un conținut mare de apă și de acid.

Ajutorul financiar respectiv nu depășește 440 000 EUR în perioada cuprinsă între 1 ianuarie 2014 și 31 decembrie 2014.

Articolul 16

Uniunea acordă ajutor financiar pentru Chemisches und Veterinäruntersuchungsamt (CVUA) Stuttgart, Germania, pentru analize și teste vizând reziduurile de pesticide prin metode monoreziduale.

Ajutorul financiar respectiv nu depășește 428 000 EUR în perioada cuprinsă între 1 ianuarie 2014 și 31 decembrie 2014.

Articolul 17

Uniunea acordă ajutor financiar pentru Laboratorio Central de Veterinaria (LCV) de Algete, Ministerio de Agricultura, Pesca y Alimentación, Algete (Madrid), Spania, pentru pesta cabalină africană.

Ajutorul financiar respectiv nu depășește 110 000 EUR în perioada cuprinsă între 1 ianuarie 2014 și 31 decembrie 2014.

Articolul 18

Uniunea acordă ajutor financiar pentru Pirbright Institute (fostul AFRC Institute for Animal Health), Pirbright, Regatul Unit, pentru următoarele activități vizând perioada cuprinsă între 1 ianuarie 2014 și 31 decembrie 2014:

(a) în ceea ce privește boala veziculoasă a porcului, ajutorul financiar respectiv nu depășește 61 000 EUR;

(b) în ceea ce privește boala limbii albastre, ajutorul financiar respectiv nu depășește 266 000 EUR;

(c) în ceea ce privește febra aftoasă, ajutorul financiar respectiv nu depășește 396 000 EUR.

Articolul 19

Uniunea acordă ajutor financiar pentru Technical University of Denmark, National Veterinary Institute, Department of Poultry, Fish and Fur Animals, Aarhus, Danemarca, pentru bolile peștilor.

Ajutorul financiar respectiv nu depășește 350 000 EUR în perioada cuprinsă între 1 ianuarie 2014 și 31 decembrie 2014.

Articolul 20

Uniunea acordă ajutor financiar pentru IFREMER, La Tremblade, Franța, pentru bolile moluștelor bivalve.

Ajutorul financiar respectiv nu depășește 200 000 EUR în perioada cuprinsă între 1 ianuarie 2014 și 31 decembrie 2014.

Articolul 21

Uniunea acordă ajutor financiar pentru Institut für Virologie der Tierärztlichen Hochschule Hannover, Hanovra, Germania, pentru febra porcină clasică.

Ajutorul financiar respectiv nu depășește 388 000 EUR în perioada cuprinsă între 1 ianuarie 2014 și 31 decembrie 2014.

Articolul 22

Uniunea acordă ajutor financiar pentru Centro de Investigación en Sanidad Animal, Valdeolmos (Madrid), Spania, pentru febra porcină africană.

Ajutorul financiar respectiv nu depășește 317 000 EUR în perioada cuprinsă între 1 ianuarie 2014 și 31 decembrie 2014.

Articolul 23

Uniunea acordă ajutor financiar pentru INTERBULL Centre, Department of Animal Breeding and Genetics – SLU, Swedish University of Agricultural Sciences, Uppsala, Suedia, pentru colaborarea la uniformizarea metodelor de testare și a evaluării rezultatelor pentru animalele de reproducție de rasă pură din speciile de bovine.

Ajutorul financiar respectiv nu depășește 150 000 EUR în perioada cuprinsă între 1 ianuarie 2014 și 31 decembrie 2014.

Articolul 24

Uniunea acordă ajutor financiar pentru ANSES, laboratoire de santé animale, Maisons-Alfort, Franța, pentru bruceloză.

Ajutorul financiar respectiv nu depășește 299 000 EUR în perioada cuprinsă între 1 ianuarie 2014 și 31 decembrie 2014.

Articolul 25

Uniunea acordă ajutor financiar pentru ANSES, laboratoire de pathologie équine de Dozulé, Franța, pentru bolile ecvinelor altele decât pesta cabalină africană.

Ajutorul financiar respectiv nu depășește 559 000 EUR în perioada cuprinsă între 1 ianuarie 2014 și 31 decembrie 2014.

Articolul 26

Uniunea acordă ajutor financiar pentru ANSES, laboratoire de la rage et de la faune sauvage, Malzéville, Franța, pentru rabie.

Ajutorul financiar respectiv nu depășește 282 000 EUR în perioada cuprinsă între 1 ianuarie 2014 și 31 decembrie 2014.

Articolul 27

Uniunea acordă ajutor financiar pentru Centro de Vigilancia Sanitaria Veterinaria (VISAVET) din cadrul Universidad Complutense de Madrid, Madrid, Spania, pentru tuberculoză.

Ajutorul financiar respectiv nu depășește 260 000 EUR în perioada cuprinsă între 1 ianuarie 2014 și 31 decembrie 2014.

Articolul 28

Uniunea acordă ajutor financiar pentru ANSES, laboratoire de Sophia-Antipolis, Sophia-Antipolis, Franța, pentru sănătatea albinelor.

Ajutorul financiar respectiv nu depășește 422 000 EUR în perioada cuprinsă între 1 ianuarie 2014 și 31 decembrie 2014.

Articolul 29

Uniunea acordă ajutor financiar pentru Centrul Comun de Cercetare al Comisiei Europene, Geel, Belgia, pentru următoarele activități vizând perioada cuprinsă între 1 ianuarie 2014 și 31 decembrie 2014:

(a) activități vizând prezența metalelor grele în hrana pentru animale și în produsele alimentare; ajutorul financiar respectiv nu depășește 239 000 EUR;

(b) activități vizând micotoxinele; ajutorul financiar respectiv nu depășește 271 000 EUR;

(c) activități vizând hidrocarburile aromatice policiclice (HAP); ajutorul financiar respectiv nu depășește 269 000 EUR;

(d) activități vizând aditivii utilizabili în hrana animalelor; ajutorul financiar respectiv nu depășește 71 000 EUR.

Articolul 30

Uniunea acordă ajutor financiar pentru Centrul Comun de Cercetare al Comisiei Europene, Ispra, Italia, pentru următoarele activități vizând perioada cuprinsă între 1 ianuarie 2014 și 31 decembrie 2014:

(a) activități vizând materialele și obiectele care vin în contact cu alimentele; ajutorul financiar respectiv nu depășește 380 000 EUR;

(b) activități vizând OMG-urile; ajutorul financiar respectiv nu depășește 410 000 EUR.

Articolul 31

Ajutorul financiar din partea Uniunii menționat la articolele 1-30 reprezintă 100 % din costurile eligibile, în limita valorii ajutorului financiar din partea UE acordat prin prezenta decizie.

Articolul 32

Prezenta decizie este o decizie de finanțare în sensul articolului 84 din regulamentul financiar.

Articolul 33

Prezenta decizie se adresează laboratoarelor incluse în lista din anexă.

Adoptată la Bruxelles, 17 ianuarie 2014. Pentru Comisie Tonio BORG Membru al Comisiei

(1) JO L 155, 18.6.2009, p. 30.

(2) JO L 165, 30.4.2004, p. 1.

(3) Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

(4) Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).

(5) Regulamentul de punere în aplicare (UE) nr. 135/2013 al Comisiei din 18 februarie 2013 de modificare a Regulamentului de punere în aplicare (UE) nr. 926/2011 în sensul Deciziei 2009/470/CE a Consiliului în ceea ce privește ajutorul financiar din partea Uniunii către laboratoarele de referință ale UE pentru hrana pentru animale, produse alimentare și sectorul sănătății animale (JO L 46, 19.2.2013, p. 8).

(6) Regulamentul de punere în aplicare (UE) nr. 926/2011 al Comisiei din 12 septembrie 2011 în sensul Deciziei 2009/470/CE a Consiliului în ceea ce privește ajutorul financiar din partea Uniunii către laboratoarele de referință ale UE pentru hrana pentru animale, produse alimentare și sectorul sănătății animale (JO L 241, 17.9.2011, p. 2).